Rikunarita-ORG/Wikinium huggingface dataset:
# Ανάνταπουρ νομός

| Ανάνταπουρ νομός |
| --- |
|  |
| Χώρα | Ινδία |
| Διοικητική υπαγωγή | Άντρα Πραντές |
| Πρωτεύουσα | Ανάνταπουρ |
| Έκταση | 19,13 km² |
| Πληθυσμός | 4.081.148 (2011) |
| Ταχυδρομικός κώδικας | 515001 |
| Γεωγραφικές συντεταγμένες | 14°40′48″N 77°36′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Ο Νομός **Ανάνταπουρ**, ή **Ανανταπούρ**, είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 19.130 τ.χλμ. και ο πληθυσμός του από 2.115.300 το 1971, έφθασε τους 4.083.300 κατοίκους (2011). Βρίσκεται στο νότιο-δυτικό τμήμα της πολιτείας, στα σύνορα με την πολιτεία Καρνάτακα. Πρωτεύουσα του νομού είναι η πόλη Ανάνταπουρ, ή Ανανταπούρ, απ΄ όπου και το όνομά του, αποτελώντας έδρα και της μίας εκ των τριών επαρχιών του νομού.

Ο νομός Ανάνταπουρ περιλαμβάνει 3 επαρχίες (ζώνες), στις οποίες κατανέμονται 63 δήμοι και κοινότητες, την επαρχία Ανάνταπουρ (20), την επαρχία Νταρμάβαραμ (17) και την επαρχία Πινούκοντα (26), που εδρεύουν στις ομώνυμες πόλεις. Επίσημη γλώσσα είναι η Τελούγκου.

Ένα μέρος της έκτασής του αποτελεί μέρος του οροπεδίου Ντέκαν παρουσιάζοντας μια ποικιλομορφία λόφων, μικρών λεκανοπεδίων και πεδιάδων. Κύρια αγροτικά προϊόντα είναι το βαμβάκι, αραχίδες και όσπρια. Ένα μεγάλο μέρος του στεατίτη της Ινδίας που εξάγεται ή χρησιμοποιείται στα λιπάσματα εξορύσσεται σ΄ αυτόν το νομό. Παρά ταύτα, λόγω των περιορισμένων βροχοπτώσεων η αγροτική παραγωγή στο νομό είναι πολύ μικρή, ενώ οι βιομηχανικές εγκαταστάσεις ελάχιστες. Συνέπεια αυτών είναι ο νομός να έχει κριθεί ένας από τους φτωχότερους της χώρας και να έχει ενταχθεί σε ειδικό κυβερνητικό πρόγραμμα οικονομικής στήριξης.

## Παραπομπές

## Πηγές

* "Εγκυκλοπαίδεια Πάπυρος Larousse Britannica" τομ.8ος, σελ.394.

## Εξωτερικοί σύνδεσμοι

* Επίσημη ιστοσελίδα
# Γίρι Μένζελ

| Γίρι Μένζελ |
| --- |
|  |
| Όνομα στη μητρική γλώσσα | Jiří Menzel (Τσεχικά)  |
| Προφορά | Duration: 4 δευτερόλεπτα.0:04 |
| Γέννηση | 23  Φεβρουαρίου 1938 Πράγα |
| Θάνατος | 5  Σεπτεμβρίου 2020 Πράγα |
| Αιτία θανάτου | COVID-19 |
| Συνθήκες θανάτου | φυσικά αίτια |
| Τόπος ταφής | νεκροταφείο του Βίσεχραντ |
| Κατοικία | Πράγα |
| Χώρα πολιτογράφησης | Τσεχοσλοβακία (1938–1992) Τσεχία (1992–2020) |
| Σπουδές | Academy of Performing Arts και Filmová a televizní fakulta Akademie múzických umění v Praze |
| Ιδιότητα | ηθοποιός, σκηνοθέτης κινηματογράφου, παιδαγωγός, συγγραφέας, σεναριογράφος, σκηνοθέτης θεάτρου, διευθυντής θεάτρου, θεατρικός συγγραφέας και σκηνοθέτης |
| Σύζυγος | Olga Menzelová (2004–2020) |
| Τέκνα | Eva Menzelová |
| Γονείς | Josef Menzel |
| Σημαντικά έργα | Ο άνθρωπος που έβλεπε τα τρένα να περνούν, My Sweet Little Village, Larks on a String, Cutting It Short, I Served the King of England, The End of Old Times, The Snowdrop Festival, Those Wonderful Movie Cranks, Seclusion Near a Forest, Who Looks for Gold?, Crime in a Music Hall και Capricious Summer |
| Βραβεύσεις | μετάλλιο Αξίας της Δημοκρατίας της Τσεχίας (1996), μετάλλιο Artis Bohemiae Amicis (23  Μαΐου 2013), Χρυσή Άρκτος (1990), Ιππότης του Τάγματος των Τεχνών και των Γραμμάτων, Commander with Star of the Order of Merit of Hungary (2004), Aleksandar Lifka Award, κρατικό βραβείο Κλέμεντ Γκότβαλντ, Master Prix (2018), Crystal Globe (1968 και 2003), Czech Lion Award for Unique Contribution to Czech Film (1996), Czech Lion for Best Director (2006) και Sun in a Net Award for Best Actor in Leading Role (2018) |
|  Σχετικά πολυμέσα |
|

Ο **Γίρι Μένζελ** (τσέχικα: *Jiří Menzel* [προφορά: *[ˈjɪr̝iː ˈmɛntsl̩]*], 23 Φεβρουαρίου 1938 - 5 Σεπτεμβρίου 2020 ) ήταν Τσέχος σκηνοθέτης του θεάτρου και του κινηματογράφου, ηθοποιός και σεναριογράφος. Οι ταινίες του συχνά συνδυάζουν μία ουμανιστική πλευρά του κόσμου με σαρκασμό και προκλητική κινηματογραφία. Μερικές από τις ταινίες του είναι βασισμένες, σε Τσέχους συγγραφείς όπως ο Μπόχουμιλ Χράμπαλ και ο Βλαντισλάβ Βεντσούρα.

Ο Μένζελ ήταν εκπρόσωπος του Νέου Κύματος της Τσεχίας και έγινε διεθνώς γνωστός με την ταινία *Ο άνθρωπος που έβλεπε τα τρένα να περνούν*, του 1967, η οποία κέρδισε Όσκαρ Καλύτερης Ξενόγλωσσης Ταινίας. Το άλλο γνωστό του φιλμ, το οποίο λογοκρίθηκε και τελικά έγινε απαγορευμένο από την Τσεχοσλοβάκικη Κυβέρνηση ήταν το *Skřivánci na niti*, του 1969. Τελικώς, το 1990, κυκλοφόρησε μετά την πτώση του της Σοβιετικής Ένωσης. Η ταινία κέρδισε και τη Χρυσή Άρκτο, στο 40ο Φεστιβάλ Κινηματογράφου του Βερολίνου.

Ο Μένζελ υπήρξε για δεύτερη φορά υποψήφιος για Όσκαρ Καλύτερης Ξενόγλωσσης Ταινίας, το 1986, με την ταινία *Vesnicko ma Strediskova*. Το 1987, έγινε μέλος της επιτροπής του 37ου Φεστιβάλ Κινηματογράφου του Βερολίνου. Το 1989, υπήρξε μέλος της επιτροπής του 16ου Φεστιβάλ Κινηματογράφου Μόσχας, ρόλος που του ανατέθηκε και στο 19ο Φεστιβάλ.

## Παραπομπές

## Περαιτέρω μελέτη

* Škvorecký J. *Jiří Menzel and the history of the "Closely Watched Trains"*. Boulder: East European Monographs, 1982
# Βαρανάσι

| Βαρανάσι |
| --- |
|  |
| Βαρανάσι
25°19′8″N 83°0′46″E |
| Χώρα | Ινδία |
| Διοικητική υπαγωγή | Varanasi district |
|  • Μέλος του/της | Δίκτυο Δημιουργικών Πόλεων Σύνδεσμος Ιστορικών Πόλεων |
| Έκταση | 82,1 km² |
| Υψόμετρο | 76 μέτρα |
| Πληθυσμός | 1.198.491 (31  Δεκεμβρίου 2011) |
| Ταχ. κωδ. | 221456 |
| Τηλ. κωδ. | 542 |
| Ζώνη ώρας | UTC+05:30 |
| Ιστότοπος | Επίσημος ιστότοπος |
|  Σχετικά πολυμέσα |
|

Βαρανάσι
Το **Βαρανάσι** (Σανσκριτικά: वाराणसी, προφορά: [ʋaːɾaːɳəsiː] ), επίσης γνωστό και ως **Μπενάρες** είναι μία πόλη δύο εκατομυρίων κατοίκων, κτισμένη στη δυτική όχθη του ποταμού Γάγγη, στο ινδικό κρατίδιο Ούταρ Πραντές. Η πόλη, θεωρείται ιερή από τους Ινδουιστές, τους Βουδιστές, και τους Τζαϊνιστές, ενώ πρόκειται για μία από της παλαιότερες συνεχόμενα κατοικημένες πόλεις στην Ιστορία.

Η καθημερινότητα και ο πολιτισμός στο Βαρανάσι είναι στενά συνδεδεμένα με τον ποταμό Γάγγη και τη θρησκευτική του σημασία. Η πόλη, εδώ και χιλιάδες χρόνια έχει υπάρξει πολιτιστικό και θρησκευτικό κέντρο της βόρειας Ινδίας. Πολλοί διάσημοι Ινδοί φιλόσοφοι, ποιητές, συγγραφείς και μουσικοί έζησαν εκεί, μέχρι και τις μέρες μας. Στο Βαρανάσι κήρυξε για πρώτη φορά ο Σιντάρτα Γκαουτάμα.

Στο Βαρανάσι, βρίσκεται η έδρα του μεγαλύτερου πανεπιστημίου της Ινδίας, Πανεπιστήμιο Χίντου του Μπαρανάς. Οι κάτοικοι της πόλης ομιλούν μία διάλεκτο των Χίντι. Προσωνύμια που αναφέρονται στην πόλη είναι: "πόλη των ναών", "η ιερή πόλη της Ινδίας", "η θρησκευτική πρωτεύουσα της Ινδίας", "η πόλη των φώτων", "η πόλη της μάθησης" και "η πολιτιστική πρωτεύουσα της Ινδίας".

Ο Αμερικανός συγγραφέας Μαρκ Τουαίην έγραψε για την πόλη: "Το Μπενάρες είναι παλαιότερο από την ιστορία, παλαιότερο από την παράδοση, παλαιότερο ακόμα και από τον μύθο, και φαίνεται δύο φορές πιο παλιό από όλα αυτά μαζί".

## Ετυμολογία

Το όνομα *Βαρανάσι* προέρχεται πιθανότατα από τα ονόματα των ποταμών *Βαρούνα* και *Άσσι* οι οποίοι ρέουν κοντά στην πόλη και χύνονται στον ποταμό Γάγγη. Σύμφωνα με μία άλλη εκδοχή, το παλαιότερο όνομα του ποταμού Βαρούνα ήταν *Βαρανάσι*, και από αυτόν η πόλη πήρε το όνομά της. Αν και πολλοί ιστορικοί διαφωνούν με αυτή την εκδοχή, παλαιότερα κείμενα επιβεβαιώνουν την εκδοχή αυτή.

Το όνομα Βαρανάσι γράφονταν *Μπαρανάσι* στην αρχαία γλώσσα Πάλι και σταδιακά μετατράπηκε σε *Μπαναράς*. Κατά τη διάρκεια της ιστορίας διάφορα ονόματα που είχε η πόλη ήταν: Αβιμουκτάκα, *Αναντκακανάνα*, *Μαχασμασάνα*, *Σουραντχάνα*, Βράχμα *Βάρντχα*, *Σουνταρσάνα*, *Ράμγια, και Κάσι*.

## Πηγές

## Ψηφιακό αρχείο ΕΡΤ

* Εξάντας: Οι σάρκες του Σίβα (*μέρος 1ο*) (Αρχείο της ΕΡΤ)
* Εξάντας: Οι σάρκες του Σίβα (*μέρος 2ο*) (Αρχείο της ΕΡΤ)
* Εξάντας: Οι σάρκες του Σίβα (*μέρος 3ο*) (Αρχείο της ΕΡΤ)
# Πυρηνική οικογένεια

Μια αμερικανική πυρηνική οικογένεια που αποτελείται από τη μητέρα, τον πατέρα και τα παιδιά τους, περίπου το 1955
**Πυρηνική οικογένεια** ή **συζυγική οικογένεια** είναι οικογένεια που αποτελείται από γονείς και τα παιδιά τους (ένα ή περισσότερα), που συνήθως ζουν σε μια κατοικία. Οι πυρηνικές οικογένειες συνήθως αναφέρονται σε ένα ετερόφυλο παντρεμένο ζευγάρι που μπορεί να έχει οποιοδήποτε αριθμό παιδιών. Υπάρχουν διαφορές στον ορισμό μεταξύ των παρατηρητών. Κάποιοι ορισμοί εντάσσουν στην πυρηνική οικογένεια μόνο τα βιολογικά παιδιά, και θεωρούν τα υιοθετημένα ή ετεροθαλή και θετά αδέλφια ως μέλη της άμεσης οικογένειας, ενώ άλλοι εντάσσουν και το θετό γονέα και οποιοδήποτε συνδυασμό εξαρτώμενων παιδιών, συμπεριλαμβανομένων ετεροθαλών και υιοθετημένων θετών παιδιών. Ορισμένοι κοινωνιολόγοι και ανθρωπολόγοι θεωρούν την πυρηνική οικογένεια ως την πιο βασική μορφή κοινωνικής οργάνωσης, ενώ άλλοι θεωρούν ότι η δομή της διευρυμένης οικογένειας είναι η πιο κοινή οικογενειακή δομή στους περισσότερους πολιτισμούς.

Ο όρος πυρηνική οικογένεια διαδόθηκε τον 20ο αιώνα. Στις Ηνωμένες Πολιτείες, έγινε η πιο κοινή μορφή οικογενειακής δομής στις δεκαετίες του 1950, του 1960 και του 1970. Από τότε, ο αριθμός των πυρηνικών οικογενειών της Βόρειας Αμερικής μειώνεται σταδιακά, ενώ ο αριθμός των υπολοίπων οικογενειακών σχηματισμών, ομάδων, έχει αυξηθεί. Αυτό το φαινόμενο αντιτίθεται γενικά από μέλη φιλοσοφιών όπως ο κοινωνικός συντηρητισμός ή η οικογενειοκρατία, που θεωρούν σημαντική την πυρηνική οικογενειακή δομή.

## Παραπομπές
# Παταντσέρου

| Παταντσέρου |
| --- |
| Παταντσέρου
17°31′48″N 78°16′12″E |
| Χώρα | Ινδία |
| Διοικητική υπαγωγή | Sangareddy district |
| Υψόμετρο | 522 μέτρα |
| Ταχ. κωδ. | 502319 |
|  Σχετικά πολυμέσα |
|

Το **Παταντσέρου** (*Patancheru*) επίσης γνωστό ως *Πατάν Τσερούβου*, είναι μία από τις μεγαλύτερες βιομηχανικές ζώνες, που βρίσκεται περίπου 32 χλμ από το κέντρο της πόλης Υντεραμπάντ της Ινδίας στην εθνική οδό Υντεραμπάντ-Σολαπούρ, και περίπου 18 χλμ από την πόλη HITEC. Στην περιοχή βρίσκονται ναοί που χτίστηκαν μεταξύ του 12ου και 15ου αιώνα. Στο Παταντσέρου εδρεύει το ερευνητικό ινστιτούτο του ΟΗΕ ICRISAT. Στην περιοχή εδρεύουν επίσης περισσότερα από 90 εργοστάσια παρασκευής φαρμακευτικών προϊόντων, που μετέτρεψαν με τα απόβλητά τους τα νερά τοπικού ποταμού στα πιο μολυσμένα νερά του κόσμου. [1]

## Γεωγραφία

Το Παταντσέρου βρίσκεται σε γεωγραφικό στίγμα ﻿ / ﻿., με μέση ανύψωση 522 μέτρα (1712 feet). Η Λίμνη Σάκι βρίκεται πολύ κοντά στον σταθμό λεωφορείων της περιοχής.

## Δημογραφία

Σύμφωνα με την απογραφή του 2011 το Παταντσέρου είχε πληθυσμό 40.332 άτομα. Στο συγκεκριμένο δημογραφικό δείγμα του 2011 οι εγγράμματοι αντιπροσωπεύουν το 66% του συνολικού πληθυσμού, ενώ το 14% του πληθυσμού είναι ηλικίας κάτω των 6 ετών.

## Παραπομπές-σημειώσεις
# Πρετόρια

| Πρετόρια |
| --- |
|  |
|

|  |  |
| --- | --- |
|  Σημαία |  Έμβλημα |

 |
| Πρετόρια
25°44′47″S 28°11′17″E |
|  |
| Χώρα | Νότια Αφρική |
| Διοικητική υπαγωγή | Μητροπολιτικός Δήμος Πόλης του Τσουάνε |
| Ίδρυση | 16  Νοεμβρίου 1855 |
| Διοίκηση |
|  • Δήμαρχος | Cilliers Brink (από 2023) |
| Έκταση | 687,54 km² |
| Υψόμετρο | 1.339 μέτρα και 1.332 μέτρα |
| Πληθυσμός | 741.651 (2011) |
| Ταχ. κωδ. | 0001 • 0002 |
| Τηλ. κωδ. | 012 |
| Ζώνη ώρας | UTC+02:00 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Πρετόρια** (παλαιότερα **Πραιτώρια**) (αγγλικά: *Pretoria*‎‎) είναι πόλη στη Νότια Αφρική, στην επαρχία Γκάουτενγκ στην περιοχή Τράνσβααλ. Αποτελεί μια από τις τρεις πρωτεύουσες της Ν. Αφρικής και συγκεκριμένα την εκτελεστική και de facto πρωτεύουσα της χώρας.

Η Πρετόρια ανήκει διοικητικά στον μητροπολιτικό δήμο Τσουάνε. Ιδρύθηκε το 1855 από τον Μαρτίνους Πρετόριους και το αρχικό της όνομα ήταν **Πρετοριάνα Φιλαδέλφεια**. Η πόλη έπαιξε σημαντικό ρόλο κατά τη διάρκεια του πολέμου των Μπόερς. Στην πόλη υπογράφηκε η πρώτη συνθήκη ειρήνης μεταξύ των πλευρών, με την οποία έληξε ο πρώτος από τους δύο αυτούς πολέμους, στις 3 Αυγούστου 1881, αλλά και η ειρήνη του Βερινέγκενγκ στις 31 Μαΐου 1902, με την οποία έληξε ο δεύτερος.

Σήμερα η πόλη έχει 2.345.908 κατοίκους (2007). Ανάμεσα στις διάσημες προσωπικότητες που κατάγονται από την Πρετόρια είναι και ο Ίλον Μασκ, επιχειρηματίας και μηχανικός διαστημικών τεχνολογιών και ανανεώσιμων πηγών ενέργειας.

## Φωτοθήκη

* Κτίρια Ένωσης
* Πρετόρια
* Εθνικό Βοτανικό Κήπο
* Πανεπιστήμιο της Πρετόρια

## Παραπομπές

## Δείτε επίσης

* Εθνική Βιβλιοθήκη της Νότιας Αφρικής
* Υπηρεσίες Βιβλιοθήκης του Πανεπιστημίου της Πρετόρια

## Εξωτερικοί σύνδεσμοι

* Πρετόρια στο Curlie
# Όμπλαστ του Βολγκογκράντ

| Όμπλαστ του Βολγκογκράντ |
| --- |
|  |
|

|  |  |
| --- | --- |
|  Σημαία |  Έμβλημα |

 |
|  |
| Χώρα | Ρωσία |
| Διοικητική υπαγωγή | Ρωσία |
| Πρωτεύουσα | Βόλγκογκραντ |
| Ίδρυση | 5  Δεκεμβρίου 1936 |
| Διοίκηση |
|  • Επικεφαλής | Αντρέι Μποτσάροφ |
| Έκταση | 113.900 km² |
| Πληθυσμός | 2.434.046 (1  Ιανουαρίου 2025) |
| Γεωγραφικές συντεταγμένες | 49°44′0″N 44°7′0″E |
| Ιστότοπος | Επίσημος ιστότοπος |
|  Σχετικά πολυμέσα |
| δεδομένα () |

Το **Όμπλαστ του Βολγκογκράντ** (ρωσικά: *Волгогра́дская о́бласть*) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Ένα τμήμα της στα ΝΑ συνορεύει με το Καζακστάν.

Πρωτεύουσά της είναι το Βολγκογκράντ (Τσαρίτσιν μεταξύ 1598-1925, Σταλινγκράντ μεταξύ 1925-1961), μία από τις μεγαλύτερες ρωσικές πόλεις (1.021.215 κάτοικοι - απογρ. 2010). Άλλες μεγάλες πόλεις είναι το Βόλζισκι (313.169) και το Καμίσιν (127.891). Γενικά είναι ένα από τα σημαντικότερα βιομηχανικά κέντρα της Ρωσικής Ομοσπονδίας, με κυρίαρχους τομείς τη μεταλλουργία, τη διύλιση πετρελαίου και τη βιομηχανία χημικών, πράγμα που όμως έχει οδηγήσει και σε πολύ μεγάλη οικολογική υποβάθμιση.

Τα εδάφη της περιφέρειας Βολγκογκράντ έγιναν θέατρο ενός από τα γνωστότερα πολεμικά γεγονότα όλων των εποχών, της *Μάχης του Στάλινγκραντ* ανάμεσα στη Ρωσία και τη Γερμανία. Η Μάχη, όπως επιγραμματικά αποκαλείται το σύνολο των πολεμικών επιχειρήσεων πεντέμισι μηνών (21 Αυγούστου 1942 - 2 Φεβρουαρίου 1943), έληξε με νίκη του Κόκκινου Στρατού και θεωρείται ως η απαρχή της πτώσης του Άξονα. Δεν ήταν απλά η πρώτη ήττα των χιτλερικών στρατευμάτων, αλλά μία πραγματική πανωλεθρία με τεράστιο υλικό και ψυχολογικό βάρος. Οι εισβολείς είχαν συνολικές απώλειες περίπου 900.000 ανδρών: 400.000 γερμανοί, 200.000 ρουμάνοι, 130.000 ιταλοί, 120.000 ούγγροι στρατιώτες και 50.000 ρώσοι δωσίλογοι έπεσαν νεκροί, τραυματίσθηκαν ή αιχμαλωτίσθηκαν. Ήταν επίσης η πρώτη φορά που ένας ανώτατος ναζί αξιωματικός (Αρχιστράτηγος Φρίντριχ Φον Πάουλους) παραδιδόταν.

Στην σημαία και τον θυρεό της Περιφέρειας εικονίζεται το άγαλμα Η Μητέρα Πατρίδα Καλεί.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Όμπλαστ του Βολγκογκράντ στο Wikimedia Commons
* Επίσημη ιστοσελίδα Αρχειοθετήθηκε 2007-01-03 στο Wayback Machine. (Ρωσικά)
# iPadOS

IPadOS|  |
|
 |
| Γενικά
 |
| Ημερ. Δημιουργίας | Ιουνίου 2019 |
| Είδος | λειτουργικό σύστημα για κινητά |
|  |
| Διανομή
 |
| Έκδοση | 13.3.1 (28 Ιανουάριος 2020) 13.4 (24 Μάρτιος 2020) 13.4.1 (7 Απριλίου 2020) 13.5 (20 Μαΐου 2020) 13.5.1 (1 Ιουνίου 2020) 13.6 (15 Ιουλίου 2020) 14.0 (16 Σεπτέμβριος 2020) 13.6.1 (12 Αύγουστος 2020) 13.7 (1 Σεπτέμβριος 2020) 14.0.1 (24 Σεπτέμβριος 2020) 14.1 (20 Οκτώβριος 2020) 14.2 (5 Νοέμβριος 2020) 14.3 (14 Δεκέμβριος 2020) 14.4 (26 Ιανουάριος 2021) 14.4.1 (8 Μάρτιος 2021) 14.4.2 (26 Μάρτιος 2021) 14.5 (26 Απριλίου 2021) 14.5.1 (3 Μαΐου 2021) 14.6 (24 Μαΐου 2021) 14.7 (21 Ιουλίου 2021) 14.7.1 (26 Ιουλίου 2021) 14.8 (13 Σεπτέμβριος 2021) 15.0 (20 Σεπτέμβριος 2021) 15.0.1 (1 Οκτώβριος 2021) 15.0.2 (11 Οκτώβριος 2021) 15.1 (25 Οκτώβριος 2021) 15.2 (13 Δεκέμβριος 2021) 15.2.1 (13 Ιανουάριος 2022) 15.3 (26 Ιανουάριος 2022) 15.4.1 (31 Μάρτιος 2022) 15.6 (20 Ιουλίου 2022) 15.7 (12 Σεπτέμβριος 2022) 16.1 (24 Οκτώβριος 2022) 16.5 (18 Μαΐου 2023) 16.5.1 16.6 (24 Ιουλίου 2023) 17.0 (18 Σεπτέμβριος 2023) 17.0.1 (21 Σεπτέμβριος 2023) 17.0.2 (26 Σεπτέμβριος 2023) iPadOS : 17.1 (25 Οκτώβριος 2023) iPadOS : 17.1.1 (7 Νοέμβριος 2023) iPadOS : 17.1.2 (30 Νοέμβριος 2023) iPadOS : 17.2 (11 Δεκέμβριος 2023) iPadOS : 17.3 (22 Ιανουάριος 2024) iPadOS : 17.4 (5 Μάρτιος 2024) iPadOS : 17.4.1 (21 Μάρτιος 2024) iPadOS : 17.5 (13 Μαΐου 2024) 17.5.1 (20 Μαΐου 2024) 17.6 (29 Ιουλίου 2024) 17.6.1 (7 Αύγουστος 2024) 17.7 (16 Σεπτέμβριος 2024) 18.0 (16 Σεπτέμβριος 2024) 18.0.1 (3 Οκτώβριος 2024) 18.1 (28 Οκτώβριος 2024) 18.1.1 (19 Νοέμβριος 2024) 18.2 (11 Δεκέμβριος 2024) 18.2.1 (6 Ιανουάριος 2025) 18.3 (27 Ιανουάριος 2025) 18.3.1 (10 Φεβρουάριος 2025) 18.3.2 (11 Μάρτιος 2025) 18.4 (31 Μάρτιος 2025) 18.4.1 (16 Απριλίου 2025) 18.5 (12 Μαΐου 2025) 18.6 (29 Ιουλίου 2025) 18.6.2 (20 Αύγουστος 2025) 26.0 (15 Σεπτέμβριος 2025) 18.7.1 (29 Σεπτέμβριος 2025) 26.0.1 (29 Σεπτέμβριος 2025) 26.1 (3 Νοέμβριος 2025) 26.2 (12 Δεκέμβριος 2025) 26.3 (11 Φεβρουάριος 2026) 26.4 (24 Μάρτιος 2026) 26.4.2 (22 Απριλίου 2026)  |
| Δοκιμαστική έκδοση | 14.5 RC (20 Απριλίου 2020) 15.6 beta (22 Απριλίου 2020)  |
| Λειτουργικά |  |
| Προκάτοχος | none |
|  |
| Ανάπτυξη
 |
| Άδεια χρήσης | ιδιόκτητη άδεια |
|  |
| Σύνδεσμοι
  |
| Επίσημος ιστότοπος |
|  |
|  |

Το **iPadOS** είναι ένα λειτουργικό σύστημα που δημιουργήθηκε και αναπτύχθηκε από την Apple Inc. για τα iPad. Πρόκειται για μια ανανεωμένη έκδοση του iOS, το λειτουργικό σύστημα που χρησιμοποιείται από τα iPhone και τα iPod Touch της Apple. Μετανομάστηκε για να εκμεταλλευτεί πλήρως τη μεγάλη οθόνη του iPad. Αύξησε τις επιλογές multitasking του και έκανε εφικτή την υποστήριξη για χρήση πληκτρολογίου. Παρουσιάστηκε ως iPadOS 13 το 2019 και ήρθε ως διάδοχος του iOS 12 για το iPad, στο 2019 Worldwide Developers Conference της εταιρείας. Το iPadOS κυκλοφόρησε στο κοινό στις 24 Σεπτεμβρίου 2019. Η τρέχουσα έκδοση είναι το iPadOS 26.2, που κυκλοφόρησε στις 12 Δεκεμβρίου 2025.

## Εξωτερικοί σύνδεσμοι

*
# Μεγάλος Αδελφός

Αφίσα αναπαριστώντας τον Μεγάλο Αδελφό
Ο **Μεγάλος Αδελφός** είναι χαρακτήρας και σύμβολο στο δυστοπικό μυθιστόρημα του Τζωρτζ Όργουελ, *1984*. Είναι φαινομενικά ο ηγέτης της Ωκεανίας, ενός ολοκληρωτικού κράτους όπου το κυβερνών κόμμα, το ΑΓΓΣΟΣ, ασκεί απόλυτη εξουσία επί των κατοίκων για τον εαυτό του. Ηγείται μιας ιεραρχικής κοινωνίας που αποτελείται από το Εσωτερικό Κόμμα, το Εξωτερικό Κόμμα και τους «προλετάριους». Το μυθιστόρημα διαδραματίζεται στο Λονδίνο, η οποία ονομάζεται Πρώτη Περιοχή.

Η εικόνα του εμφανίζεται παντού σε αφίσες στην κοινωνία της Ωκεανίας ως μεταφορά για τον πλήρη έλεγχο του Κόμματος επί του πληθυσμού. Ο Όργουελ ανησυχούσε βαθιά για την άνοδο του ολοκληρωτισμού στις δεκαετίες του 1930 και του 1940, ιδιαίτερα στη Σοβιετική Ένωση και τη Ναζιστική Γερμανία, και έγραψε το μυθιστόρημά του ως προειδοποίηση για την πιθανότητα ένας ολοκληρωτικός ηγέτης να αλλοιώσει την αντικειμενική αλήθεια, ως συμβαίνει στο μυθιστόρημα με τη μεταβλιτότητα του παρελθόντος μέσω της διπλής σκέψης.

Το πανταχού παρόν σύνθημα «Ο Μεγάλος Αδελφός σε βλέπει» χρησιμεύει ως συνεχής υπενθύμιση ότι τα μέλη του Κόμματος στην Ωκεανία δεν έχουν δικαίωμα στην ιδιωτικότητα. Υπόκεινται σε συνεχή επιτήρηση για να διασφαλιστεί η ιδεολογική τους καθαρότητα, η Ορθοδοξία. Αυτό γίνεται κυρίως μέσω πανταχού παρόντων τηλεοθονών, αμφίδρομων συσκευών βίντεο που χρησιμοποιούνται για τη μετάδοση προπαγάνδας και για την κατασκοπεία ατόμων από την Αστυνομία της Σκέψης. Ως ηγετική μορφή του Κόμματος, ο Μεγάλος Αδελφός είναι παντοδύναμος και αντικείμενο μιας λατρείας, όπως αποτυπώνεται στο καθημερινό, τελετουργικό *Δίλεπτο Μίσους*, μια μαζική επίδειξη μίσους για τον εχθρό του κράτους, τον Εμμάνουελ Γκόλνσταϊν, και λατρείας για τον ηγέτη, τον Μεγάλο Αδελφό.

Ο «Μεγάλος Αδελφός» έχει γίνει συνώνυμο κατάχρασης εξουσίας μαζικής επιτήρησης, ιδιαίτερα όσον αφορά τις πολιτικές ελευθερίες και την απώλεια της ιδιωτικής ζωής. Ο χαρακτήρας έχει επηρεάσει την ποπ μουσική, συμπεριλαμβανομένων τραγουδιών του Stevie Wonder και του David Bowie.

## Παραπομπές